เดินๆเล่นในเกาะเกร็ด เห็นชื่อร้าน พวกเราก็หยุดทันทีค่ะ อิงน้ำ ชื่อน่ารัก ดูน่าเข้ามากๆค่ะ และเห็นเพื่อนยังไม่ได้ทานข้าวเช้าด้วย ก็เลยมาทานเป็นเพื่อนแล้วกัน ไม่ได้หิวเล้ยยย ร้านคนไม่เยอะเท่าไหร่ เราก็เลยได้เลือกที่นั่งริมน้ำค่ะ

ร้านนี้จะขายทั้งก๋วยเตี๋ยว ข้าว ของทานเล่น ของหวาน และเครื่องดื่มค่ะ

- วุ้นเส้นต้มยำ 50 บาท ให้เครื่องมาเยอะพอได้เลยค่ะ ทั้งหมู ตับ ลูกชิ้น รสชาติกลางๆ ต้องปรุงเพิ่มหน่อย แต่โดยรวมถือว่าใช้ได้ค่ะ

- น้ำลำไย ไม่หวานโดดไป ทานแล้วสดชื่นดีค่ะ มีเนื้อลำไย ก็ช่วยดับร้อนดีค่ะ

ชอบบรรยากาศที่นี่มากๆค่ะ แนะนำให้นั่งโซนด้านนอกริมน้ำ ลมโชยมาเย็นสบาย เบื่อๆก็ก้มมองน้ำ ก็จะเห็นปลามาว่ายเวียนใกล้ๆให้เราชมเพลินๆ ชิวสุดๆเลยค่ะ ลองมานั่งชิวกันนะคะ